**ΕΛΛΗΝΙΚΗ ΔΗΜΟΚΡΑΤΙΑ ΥΠΟΥΡΓΕΙΟ ΠΑΙΔΕΙΑΣ, ΘΡΗΣΚΕΥΜΑΤΩΝ**

**ΚΑΙ ΑΘΛΗΤΙΣΜΟΥ**

**ΓΕΝΙΚΗ ΓΡΑΜΜΑΤΕΙΑ ΘΡΗΣΚΕΥΜΑΤΩΝ ΔΙΕΥΘΥΝΣΗ ΘΡΗΣΚΕΥΤΙΚΗΣ ΕΚΠΑΙΔΕΥΣΗΣ**

**ΚΑΙ ΔΙΑΘΡΗΣΚΕΥΤΙΚΩΝ ΣΧΕΣΕΩΝ ΤΜΗΜΑ ΕΚΚΛΗΣΙΑΣΤΙΚΗΣ EΚΠΑΙΔΕΥΣΗΣ ΚΑΙ**

**ΘΡΗΣΚΕΥΤΙΚΗΣ ΑΓΩΓΗΣ**

Ταχ. Δ/νση: Αν. Παπανδρέου 37 Τ.Κ. – Πόλη: 151 80 Μαρούσι Πληροφορίες: Ε. Κόλλια

Τηλ.: 2103442412, 2103442172

e-mail: deektha@minedu.gov.gr

**ΕΞΑΙΡΕΤΙΚΑ ΕΠΕΙΓΟΝ**

# Μαρούσι, 26 -3-2025

**Αρ. Πρωτ.: 33431 /Θ2**

ΠΡΟΣ: 1. Ιερά Σύνοδο της Εκκλησίας της Ελλάδος

contact@ecclesia.gr

1. Ιερά Επαρχ. Σύνοδος Εκκλησίας της Κρήτης

info@ekklisiakritis.com

1. Συνοδική Επιτροπή Εκκλησιαστικής Εκπαιδεύσεως
* και Επιμορφώσεως του Εφημεριακού Κλήρου

ekkl.ekp@gmail.com, info@imkby.gr

1. Ιερές Μητροπόλεις Πατρών i–m–patron@otenet.gr mitropolitis.patrwn@gmail.com , Φθιώτιδος imfth@otenet.gr , Ξάνθης ieramxp@gmail.com frsophronios@hotmail.com , Νεαπόλεως και Σταυρουπόλεως info@imnst.gr , Φλωρίνης imflope@gmail.com
* 5. Διοίκηση του Αγίου Όρους

dao@mfa.gr

* 6. Ιερά Κοινότης Αγίου Όρους

athos.kinotis@gmail.com

* 7. Πατριαρχική Εξαρχία Πάτμου

grammateia@patmosmonastery.gr

1. Ιερά Μητρόπολις Ρόδου

imrodou@gmail.com

1. Ιερά Μητρόπολις Κώου και Νισύρου

imkosnis@gmail.com

1. Ιερά Μητρόπολις Λέρου, Καλύμνου και Αστυπάλαιας

mitropolerou@yahoo.gr; imlerou1888@gmail.com imkalymnoy2011@yahoo.gr

1. [Ιερά Μητρόπολη Καρπάθου και Κάσου](https://www.ellinismosonline.gr/el/business/iera-mitropoli-karpathoy-kai-kasoy)

imkk@hotmail.gr; imsymis@yahoo.com

* 12. Ριζάρειος Εκκλησιαστική Σχολή info@rizarios.gr
* 13. Άπασες τις Π.Δ.Ε. Δ.Π.Ε. & Δ.Δ.Ε. της χώρας
* 14. Όλα τα Πρότυπα Εκκλησιαστικά Λύκεια και Πρότυπα Εκκλησιαστικά Γυμνάσια

-

ΚΟΙΝ.: Σεβασμιώτατο Mητροπολίτη Λαοδικείας κ. Θεοδώρητο

Γραφείο Εκπροσωπήσεως Οικουμενικού Πατριαρχείου εν Αθήναις oikpat@otenet.gr

**ΘEMA:** «Εισαγωγή μαθητών/τριών στα Πρότυπα Σχολεία Δευτεροβάθμιας Εκκλησιαστικής Εκπαίδευσης, κατά το σχολικό έτος 2025-2026»

Βάσει του άρθρου 123 του ν. 4823/2021 (Α΄ 136), όπως ισχύει, οι μαθητές/τριες εισάγονται στην Α΄ τάξη Προτύπου Εκκλησιαστικού Γυμνασίου και Α΄ τάξη Προτύπου Εκκλησιαστικού Λυκείου κατόπιν εξετάσεων ή δοκιμασίας (τεστ) δεξιοτήτων,

Με την αρ. 31737/Δ6 (Β΄ 1391/21-3-2025) Υπουργική Απόφαση δίνεται η δυνατότητα στους μαθητές και στις μαθήτριες έκτης τάξης δημοτικού ή τρίτης τάξης γυμνασίου να είναι υποψήφιοι/ες για εισαγωγή, μέσω τεστ δεξιοτήτων για την κάλυψη των θέσεων που έχουν οριστεί σύμφωνα με τις 3η/14-2-2025 και 4η/17-3- 2025 αποφάσεις του Εποπτικού Συμβουλίου Εκκλησιαστικής Εκπαίδευσης περί αριθμού εισακτέων μαθητών/τριών στα Πρότυπα Εκκλησιαστικά Σχολεία ως εξής:

Α) στην Α΄ τάξη Προτύπου Εκκλησιαστικού Γυμνασίου ή Α΄ τάξη Προτύπου Εκκλησιαστικού Λυκείου, αντίστοιχα

Β) στην Α΄ τάξη Προτύπου Εκκλησιαστικού Γυμνασίου ή/και Προτύπου Γυμνασίου ή Α΄ τάξη Προτύπου Εκκλησιαστικού Λυκείου ή/και Προτύπου Λυκείου, αντίστοιχα

Γ) στην Α΄ τάξη Προτύπου Εκκλησιαστικού Γυμνασίου ή/και Προτύπου Γυμνασίου ή/και Πειραματικού Γυμνασίου ή Α΄ τάξη Προτύπου Εκκλησιαστικού Λυκείου ή/και Προτύπου Λυκείου ή/και Πειραματικού Λυκείου, αντίστοιχα

Δ) στην Α΄ τάξη Προτύπου Εκκλησιαστικού Γυμνασίου ή/και Προτύπου ή/και Πειραματικού Γυμνασίου ή/και Δημοσίου Ωνασείου Γυμνασίου ή Α΄ τάξη Προτύπου Εκκλησιαστικού Λυκείου ή/και ή Προτύπου Λυκείου ή/και Πειραματικού Λυκείου ή/και Δημοσίου Ωνασείου Λυκείου αντίστοιχα

Η εισαγωγή στα Πειραματικά σχολεία γίνεται με κλήρωση.

Με το νέο σύστημα εισαγωγής μαθητών/τριών στα Πρότυπα Εκκλησιαστικά Σχολεία διασφαλίζεται η αντικειμενικότητα, η διαφάνεια και το αδιάβλητο της διαδικασίας.

Όσοι/ες μαθητές/τριες ενδιαφέρονται να είναι υποψήφιοι/ες για εισαγωγή μόνο σε Πρότυπο Εκκλησιαστικό Σχολείο ή σε Πρότυπο Εκκλησιαστικό Σχολείο και σε Πρότυπο Σχολείο θα αξιολογηθούν μέσω τεστ δεξιοτήτων σε τρία (3) μαθήματα: Γλώσσα, Μαθηματικά και Θρησκευτικά.

1. ΕΙΣΑΓΩΓΗ ΜΑΘΗΤΩΝ/ΤΡΙΩΝ ΣΕ ΠΡΟΤΥΠΟ ΕΚΚΛΗΣΙΑΣΤΙΚΟ ΓΥΜΝΑΣΙΟ

Η εισαγωγή των μαθητών/τριών στην Α’ τάξη των Προτύπων Εκκλησιαστικών Γυμνασίων πραγματοποιείται με δοκιμασία (τεστ) δεξιοτήτων υπό μορφή ερωτήσεων κλειστού τύπου/πολλαπλής επιλογής. Με τη διαδικασία αυτή, οι μαθητές/τριες αξιολογούνται σε δεξιότητες σχετικές με την κατανόηση κειμένων της ελληνικής γλώσσας, μαθηματικών εννοιών και τα θρησκευτικά, τις οποίες απέκτησαν κατά τη διάρκεια της φοίτησής τους στο Δημοτικό Σχολείο. Ειδικότερα: α) στην ελληνική γλώσσα ελέγχονται οι δεξιότητες των μαθητών/τριών στην κατανόηση γραπτών κειμένων ποικίλων ειδών και περιεχομένου, ιδίως λογοτεχνικών κειμένων, απλών άρθρων εφημερίδων ή περιοδικών, πολυτροπικών κειμένων, καθώς και στη χρήση βασικών γραμματικών και συντακτικών φαινομένων, β) στα μαθηματικά ελέγχονται οι δεξιότητες των μαθητών/τριών στην κατανόηση και την επίλυση προβλημάτων κυρίως της καθημερινής ζωής, αλλά και προβλημάτων με απλές αριθμητικές πράξεις και γ) στα θρησκευτικά ελέγχονται οι δεξιότητες των μαθητών/τριών στην αναγνώριση βασικών στοιχείων της ορθόδοξης χριστιανικής πίστης και της εκκλησιαστικής ζωής.

Η εξέταση στην ελληνική γλώσσα και στα μαθηματικά πραγματοποιείται σε κοινά θέματα με τους/τις υποψήφιους/ιες για εισαγωγή στα Πρότυπα Γυμνάσια.

Δεν ορίζονται συγκεκριμένες σελίδες εξεταστέας ύλης στα σχολικά εγχειρίδια και δεν ελέγχονται γνώσεις, οι οποίες προϋποθέτουν απομνημόνευση. Οι μαθητές/τριες δεν απαιτείται να μελετήσουν πρόσθετη ύλη για να προετοιμαστούν για τη συμμετοχή τους στην εν λόγω δοκιμασία. Οι μαθητές/τριες εξετάζονται στα παραπάνω τρία (3) γνωστικά πεδία, στο πλαίσιο μιας (1) ενιαίας δοκιμασίας διάρκειας διακοσίων είκοσι πέντε (225) λεπτών.

Τα θέματα των εξεταζόμενων γνωστικών πεδίων της ελληνικής γλώσσας, των μαθηματικών και των θρησκευτικών τίθενται υπό τη μορφή ερωτήσεων κλειστού τύπου/πολλαπλής επιλογής, οι οποίες συνοδεύονται από σχετικό βοηθητικό υλικό, ιδίως κείμενα και ασκήσεις, προκειμένου να χρησιμοποιηθούν/αξιοποιηθούν από τους/τις υποψηφίους/ιες για να απαντήσουν.

Η διεξαγωγή της δοκιμασίας (τεστ) δεξιοτήτων λαμβάνει χώρα στα Εξεταστικά Κέντρα Προτύπων Εκκλησιαστικών Σχολείων και Προτύπων Σχολείων (Ε.Κ.Ε.Π.Σ.). Για κάθε περιοχή που εδρεύει Πρότυπο Εκκλησιαστικό Σχολείο ορίζεται ένα (1) Ε.Κ.Ε.Π.Σ. Οι χώροι διεξαγωγής της δοκιμασίας και η κατανομή των υποψηφίων ανά εξεταστικό κέντρο ανακοινώνονται υποχρεωτικά στην ιστοσελίδα της Διοικούσας Επιτροπής Πρότυπων και Πειραματικών Σχολείων (Δ.Ε.Π.Π.Σ.), καθώς και στις ιστοσελίδες των Προτύπων Εκκλησιαστικών Σχολείων, των Ε.Κ.Ε.Π.Σ., των Διευθύνσεων Εκπαίδευσης και της οικείας Περιφερειακής Διεύθυνσης Εκπαίδευσης (Π.Δ.Ε.).

Ειδικά για τους υποψήφιους που ενδιαφέρονται να εισαχθούν στο Πρότυπο Εκκλησιαστικό Γυμνάσιο της Αθωνιάδας Εκκλησιαστικής Ακαδημίας, η διεξαγωγή της δοκιμασίας (τεστ) δεξιοτήτων λαμβάνει χώρα στο ίδιο εξεταστικό κέντρο που προσέρχονται και οι υποψήφιοι που ενδιαφέρονται να εισαχθούν στο Πρότυπο Εκκλησιαστικό Γυμνάσιο Νεάπολης «*Άγιος Γεώργιος ο Νεαπολίτης*».

1. ΕΙΣΑΓΩΓΗ ΜΑΘΗΤΩΝ/ΤΡΙΩΝ ΣΕ ΠΡΟΤΥΠΟ ΕΚΚΛΗΣΙΑΣΤΙΚΟ ΛΥΚΕΙΟ

Η εισαγωγή των μαθητών/τριών στην Α’ τάξη των Προτύπων Εκκλησιαστικών Λυκείων πραγματοποιείται με δοκιμασία (τεστ) δεξιοτήτων. Με τη δοκιμασία αυτή αξιολογούνται γνώσεις και δεξιότητες, σχετικές με την κατανόηση κειμένων της ελληνικής γλώσσας, τα μαθηματικά και τα θρησκευτικά, τις οποίες απέκτησαν κατά τη διάρκεια της φοίτησής τους στο Γυμνάσιο.

Ειδικότερα: α) στο γνωστικό πεδίο της ελληνικής γλώσσας εξετάζονται οι δεξιότητες στην κατανόηση γραπτών κειμένων ποικίλων ειδών και περιεχομένου, ιδίως λογοτεχνικών κειμένων, άρθρων από εφημερίδες και περιοδικά, επιστολών, απλών δοκιμίων, πολυτροπικών κειμένων, καθώς και στη χρήση βασικών γραμματικών και συντακτικών φαινομένων β) στο γνωστικό πεδίο των μαθηματικών εξετάζονται οι δεξιότητες των μαθητών/τριών στην κατανόηση και στην επίλυση προβλημάτων της καθημερινής ζωής αλλά και αριθμητικές, αλγεβρικές, γεωμετρικές, στατιστικές γνώσεις και δεξιότητες και γ) στα θρησκευτικά ελέγχονται οι ικανότητες των μαθητών/τριών να αναγνωρίζουν βασικά στοιχεία της ορθόδοξης χριστιανικής πίστης και της εκκλησιαστικής ζωής.

Η εξέταση στην ελληνική γλώσσα και στα μαθηματικά πραγματοποιείται σε κοινά θέματα με τους/τις υποψήφιους/ιες για εισαγωγή στα Πρότυπα Λύκεια.

Δεν ορίζονται συγκεκριμένες σελίδες εξεταστέας ύλης στα σχολικά εγχειρίδια και δεν ελέγχονται γνώσεις, οι οποίες προϋποθέτουν απομνημόνευση. Οι μαθητές/τριες δεν απαιτείται να μελετήσουν πρόσθετη ύλη για να προετοιμαστούν για τη συμμετοχή τους στην εν λόγω δοκιμασία. Οι μαθητές/τριες εξετάζονται στα παραπάνω τρία (3) γνωστικά πεδία, στο πλαίσιο μιας (1) ενιαίας δοκιμασίας διάρκειας τεσσάρων (4) ωρών.

Η διεξαγωγή της δοκιμασίας (τεστ) δεξιοτήτων λαμβάνει χώρα στα Εξεταστικά Κέντρα Εκκλησιαστικών και Προτύπων Σχολείων (Ε.Κ.Ε.Π.Σ.). Για κάθε περιοχή που εδρεύει Εκκλησιαστικό Σχολείο ορίζεται ένα (1) Ε.Κ.Ε.Π.Σ. Οι χώροι διεξαγωγής της δοκιμασίας και η κατανομή των υποψηφίων ανά εξεταστικό κέντρο ανακοινώνονται υποχρεωτικά στην ιστοσελίδα της Διοικούσας Επιτροπής Πρότυπων και Πειραματικών Σχολείων (Δ.Ε.Π.Π.Σ.), καθώς και στις ιστοσελίδες των Προτύπων Εκκλησιαστικών Σχολείων, των Ε.Κ.Ε.Π.Σ., των Διευθύνσεων Εκπαίδευσης και της οικείας Περιφερειακής Διεύθυνσης Εκπαίδευσης (Π.Δ.Ε.).

Ειδικά για τους υποψήφιους που ενδιαφέρονται να εισαχθούν στο Πρότυπο Εκκλησιαστικό Λύκειο της Αθωνιάδας Εκκλησιαστικής Ακαδημίας, η διεξαγωγή της δοκιμασίας (τεστ) δεξιοτήτων λαμβάνει χώρα στο ίδιο εξεταστικό κέντρο που προσέρχονται και οι υποψήφιοι που ενδιαφέρονται να εισαχθούν στο Πρότυπο Εκκλησιαστικό Λύκειο Νεάπολης «*Άγιος Γεώργιος ο Νεαπολίτης*».

ΔΙΑΔΙΚΑΣΙΑ ΥΠΟΒΟΛΗΣ ΑΙΤΗΣΗΣ ΓΙΑ ΣΥΜΜΕΤΟΧΗ ΣΤΗ ΔΙΑΔΙΚΑΣΙΑ ΕΠΙΛΟΓΗΣ

Οι γονείς ή ο/οι κηδεμόνας/νες ή άλλο πρόσωπο που έχει την επιμέλεια των μαθητών/τριών που ενδιαφέρονται να συμμετάσχουν στη δοκιμασία (τεστ) δεξιοτήτων για την εισαγωγή σε Πρότυπο Εκκλησιαστικό Σχολείο δικαιούνται να υποβάλουν αίτηση μέσω εισόδου στο «Πληροφοριακό Σύστημα Αιτήσεων Εισαγωγής σε Π.Σ., ΔΗΜ.Ω.Σ., Π.Ε.Σ. και ΠΕΙ.Σ.» (Π.Σ.Α.Ε.).

Η πλατφόρμα υποβολής των αιτήσεων είναι προσβάσιμη μέσω του συνδέσμου:

<https://depps.eservices.minedu.gov.gr/>

Ειδικότερα, οι ενδιαφερόμενοι γονείς/ ή ο/οι κηδεμόνας/νες ή άλλο πρόσωπο που έχει την επιμέλεια των μαθητών/τριών δικαιούνται να υποβάλουν αίτηση για εισαγωγή σε ένα (1) Πρότυπο Εκκλησιαστικό Σχολείο (Γυμνάσιο ή Λύκειο κατά περίπτωση) ή και σε δύο (2) Πρότυπα Σχολεία (Γυμνάσιο ή Λύκειο κατά περίπτωση) ή και σε ένα (1) Πειραματικό (Γυμνάσιο ή Λύκειο κατά περίπτωση) ή και ένα (1) ΔΗΜ.Ω.Σ.

O/η αιτών/ούσα καταχωρίζει την επιλογή σχολείων και ειδικότερα: 1) το Πρότυπο Σχολείο (Π.Σ.) πρώτης προτίμησης, 2) το Πρότυπο Σχολείο (Π.Σ.) δεύτερης προτίμησης, 3) το Δημόσιο Ωνάσειο Σχολείο (ΔΗΜ.Ω.Σ.) ενδιαφέροντος, 4) το Πρότυπο Εκκλησιαστικό Σχολείο (Π.Ε.Σ.) ενδιαφέροντος και 5) το Πειραματικό Σχολείο (ΠΕΙ.Σ.) ενδιαφέροντος. Αν έχουν επιλεγεί ταυτόχρονα περισσότεροι του ενός τύποι σχολείων (Π.Σ., ΔΗΜ.Ω.Σ. και Π.Ε.Σ.) δηλώνεται η σειρά προτίμησης για τη φοίτηση στους τύπους σχολείων που έχουν επιλεγεί. Από τις συγκεκριμένες σχολικές μονάδες που έχουν δηλωθεί επιλέγεται επίσης ένα (1) από τα Πρότυπα Σχολεία ή το Δημόσιο Ωνάσειο Σχολείο ή το Πρότυπο Εκκλησιαστικό Σχολείο, στο οποίο ο/η υποψήφιος/α μαθητής/τρια επιθυμεί να είναι επιλαχών/ούσα, σε περίπτωση μη επιτυχίας σε καμία από τις επιλογές. Σε περίπτωση που ο/η μαθητής/τρια είναι επιτυχών/ούσα σε ένα από τα Π.Σ., ΔΗΜ.Ω.Σ., Π.Ε.Σ. και ταυτόχρονα σε ΠΕΙ.Σ. θα

πρέπει να δηλωθεί εκ των υστέρων η επιλογή μεταξύ των δύο σχολικών μονάδων επιτυχίας με υπεύθυνη δήλωση του γονέα/κηδεμόνα.

Κατά την ηλεκτρονική υποβολή των αιτήσεων δηλώνονται από τους γονείς ή κηδεμόνες ή άλλο πρόσωπο που έχει την επιμέλεια των μαθητών/τριών τα εξής:

α) το επώνυμο, όνομα, πατρώνυμο, μητρώνυμο, ο Αριθμός Φορολογικού Μητρώου (Α.Φ.Μ.) του αιτούντος.

β) στην περίπτωση των γονέων τα στοιχεία οικογενειακής κατάστασης,

γ) στην περίπτωση που ο/η αιτών/ούσα δεν είναι ο γονέας, επιπλέον όσων αναφέρονται στην περίπτωση α) καταχωρίζει επιπλέον στοιχεία του/της μαθητή/τριας, και ειδικότερα: 1) επώνυμο, 2) όνομα, 3) πατρώνυμο,4) μητρώνυμο, 5) φύλο και 6) ημερομηνία γέννησης, 7) τον έλεγχο φοίτησης του/της μαθητή/τριας, 8) τον αριθμό μητρώου μαθητή/τριας, 9) την τάξη φοίτησης κατά το τρέχον σχολικό έτος και

10) τη σχολική μονάδα φοίτησης κατά το τρέχον σχολικό έτος. Παράλληλα, καταχωρίζονται τα στοιχεία επικοινωνίας του/της αιτούντος/σας και

ειδικότερα: 1) διεύθυνση κατοικίας, οδός, αριθμός, πόλη, ταχυδρομικός κώδικας, 2) διεύθυνση ηλεκτρονικού ταχυδρομείου και 3) σταθερό και κινητό τηλέφωνο,

Αν έχει επιλεγεί ταυτόχρονα περισσότεροι του ενός τύποι σχολείων, ήτοι Πρότυπο Σχολείο (Γυμνάσιο ή Λύκειο), Δημόσιο Ωνάσειο Σχολείο (Γυμνάσιο ή Γενικό Λύκειο) και Πρότυπο Εκκλησιαστικό Σχολείο (Γυμνάσιο ή Λύκειο) δηλώνεται η σειρά προτίμησης για τη φοίτηση στους τύπους σχολείων που έχουν επιλεγεί. Από τις συγκεκριμένες σχολικές μονάδες που έχουν δηλωθεί επιλέγεται επίσης ένα (1) Πρότυπο ή το ΔΗΜ.Ω.Σ. ή το Πρότυπο Εκκλησιαστικό Σχολείο, στο οποίο ο/η υποψήφιος/ια μαθητής/τρια επιθυμεί να είναι επιλαχών/ούσα, σε περίπτωση μη επιτυχίας σε καμία από τις επιλογές.

Αν στην ηλεκτρονική αίτηση δηλωθεί Πρότυπο Σχολείο ή Δημόσιο Ωνάσειο Σχολείο ή Πρότυπο Εκκλησιαστικό Σχολείο, ο/η αιτών/ούσα δύναται να συμπληρώσει αν ο/η μαθητής/τρια είναι άτομο με αναπηρία ή ειδικές εκπαιδευτικές ανάγκες, σύμφωνα με το άρθρο 3 του ν. 3699/2008 (Α’ 199), όπως προκύπτει από ισχύον δικαιολογητικό.

Μετά την υποβολή της αίτησης και πριν από τη λήξη της προθεσμίας υποβολής των αιτήσεων, ο γονέας ή κηδεμόνας ή άλλο πρόσωπο που έχει την επιμέλεια των μαθητών/τριών δύναται να έχει πρόσβαση στην αίτηση και να τροποποιεί τα στοιχεία της, καθώς και να αποθηκεύει και να εκτυπώνει την πλέον πρόσφατη αίτηση. Η οριστικοποίηση της ως άνω αίτησης γίνεται πριν τη λήξη της κάθε φοράς προβλεπόμενης προθεσμίας υποβολής αιτήσεων.

Μετά τη λήξη της προθεσμίας υποβολής των ηλεκτρονικών αιτήσεων ο/η αιτών/ούσα έχει πρόσβαση στη σελίδα των αιτήσεων, αλλά δεν δύναται πλέον να τροποποιήσει τα δηλωθέντα στοιχεία της αίτησης και ιδίως τα προσωπικά στοιχεία του αιτούντα και του/της μαθητή/τριας, τα δηλωθέντα στοιχεία επικοινωνίας, τα σχολεία προτίμησης καθώς και τη σειρά προτίμησης.

Επίσης, μετά από τη λήξη της προθεσμίας υποβολής των αιτήσεων αποδίδεται ο μοναδικός κωδικός της αίτησης και ο μοναδικός εξαψήφιος αριθμός που αντιστοιχεί σε κάθε μαθητή/τρια, οι οποίοι αποτελούν απαραίτητα στοιχεία για την παρακολούθηση της διαδικασίας από τους/τις αιτούντες/σες. Επίσης, οι

αιτούντες/σες δικαιούνται να εκτυπώνουν τη βεβαίωση υποβολής της αίτησης που φέρει: α) τα στοιχεία του/της αιτούντα/ούσας, β) τα δηλωθέντα στοιχεία του/της μαθητή/τριας, γ) τα δηλωθέντα στοιχεία επικοινωνίας, δ) τα σχολεία προτίμησης και τη σειρά προτίμησης, ε) την ένδειξη αν ανήκει ή όχι στην κατηγορία του κριτηρίου του Γεωγραφικού Παράγοντα (ΓΕ.Π.) σε περίπτωση αίτησης για ΔΗΜ.Ω.Σ. στ) τον κωδικό της αίτησης και τον εξαψήφιο αριθμό του μαθητή/τριας, προκειμένου να την προσκομίσουν στο οικείο εξεταστικό κέντρο κατά την ημέρα της εξέτασης.

Πέντε (5) ημέρες πριν από τη διενέργεια των εξετάσεων και μέχρι την πραγματοποίησή τους ο/η αιτών/ούσα εκτυπώνει την αίτηση που φέρει τα στοιχεία που αναφέρθηκαν προηγουμένως, καθώς και το εξεταστικό κέντρο, στο οποίο ο/η μαθητής/τρια καλείται να προσέλθει για να συμμετάσχει στη δοκιμασία (τεστ) δεξιοτήτων.

Για την εισαγωγή στο Πρότυπο Εκκλησιαστικό Γυμνάσιο - Πρότυπο Εκκλησιαστικό Λύκειο της Αθωνιάδας Εκκλησιαστικής Ακαδημίας δεκτοί γίνονται μόνο άρρενες υποψήφιοι.

Επισημαίνεται ότι η συμμετοχή στη δοκιμασία (τεστ) δεξιοτήτων για την εισαγωγή σε Πρότυπο Εκκλησιαστικό Σχολείο δεν περιορίζεται από τον τόπο διαμονής του/της μαθητή/τριας. Κατά συνέπεια, οι γονείς/κηδεμόνες μπορούν να δηλώσουν Πρότυπο Εκκλησιαστικό Σχολείο, το οποίο ανήκει ακόμη και σε άλλο νομό.

Σχετικά αναφέρεται ότι **μόνο** άρρενες μαθητές μπορούν– υπό προϋποθέσεις – να διασφαλίσουν τη δωρεάν διαμονή και σίτισή τους στα οικοτροφεία των κατά τόπους Περιφερειακών Εστιών Εκκλησιαστικής Εκπαίδευσης, που λειτουργούν στην περιοχή που εδρεύει κάθε Πρότυπο Εκκλησιαστικό Σχολείο.

Δ. ΠΡΟΘΕΣΜΙΕΣ- ΚΡΙΣΙΜΕΣ ΗΜΕΡΟΜΗΝΙΕΣ

Για εισαγωγή μαθητών/μαθητριών στα Πρότυπα Εκκλησιαστικά Σχολεία το σχολικό έτος 2025-2026: α) η προθεσμία υποβολής των αιτήσεων εισαγωγής στα Πρότυπα, τα Πειραματικά, τα Δημόσια Ωνάσεια και τα Πρότυπα Εκκλησιαστικά Σχολεία είναι από τη **Δευτέρα 24.3.2025 έως και την Δευτέρα 7.4.2025 και ώρα 13:00**,

β) η ημερομηνία διεξαγωγής της δημόσιας ηλεκτρονικής κλήρωσης για εισαγωγή στα Πειραματικά Σχολεία και της απόδοσης του τυχαίου Αριθμού Προτεραιότητας στα Πρότυπα, τα Δημόσια Ωνάσεια και τα Πρότυπα Εκκλησιαστικά Σχολεία, ορίστηκε η **Παρασκευή 2 Μαΐου 2025**,

γ) η ημερομηνία διεξαγωγής της δοκιμασίας (τεστ) δεξιοτήτων για εισαγωγή στα Πρότυπα και Πρότυπα Εκκλησιαστικά Σχολεία ορίστηκε το **Σάββατο 3 Μαΐου 2025** και

δ) η ημερομηνία διεξαγωγής της δοκιμασίας (τεστ) δεξιοτήτων και γνώσεων για εισαγωγή στα Δημόσια Ωνάσεια Σχολεία ορίστηκε η **Κυριακή 4 Μαΐου 2025**.

Ε. ΕΠΙΣΗΜΑΝΣΕΙΣ

Οι μαθητές/τριες, οι οποίοι/ες κατά το τρέχον σχολικό έτος φοιτούν στη Γ΄ τάξη του Πρότυπου Εκκλησιαστικού Γυμνασίου δεν υπόκεινται στο τεστ δεξιοτήτων για την εισαγωγή τους στην Α’ Τάξη του Πρότυπου Εκκλησιαστικού Λυκείου, παρά μόνο στις ενδοσχολικές απολυτήριες εξετάσεις.

Υπενθυμίζεται ότι ο ειδικός σκοπός των Προτύπων Εκκλησιαστικών Σχολείων είναι οι μαθητές/μαθήτριες που φοιτούν σε αυτά να εμβαθύνουν στην εκκλησιαστική, πνευματική και πολιτισμική παράδοση της, κατά το άρθρο 3 του Συντάγματος, Ανατολικής Ορθόδοξης Εκκλησίας του Χριστού. Οι επιμέρους στόχοι των Π.Ε.Σ. είναι οι μαθητές/μαθήτριες να: «*α) οικοδομούν ένα ολοκληρωμένο μορφωτικό πλαίσιο, πεδίο γνώσης και κατανόησης της Ορθοδοξίας, ως εκκλησιαστικής, πνευματικής και πολιτισμικής παράδοσης, καθώς επίσης της θέσης και της αποστολής της στον σύγχρονο κόσμο, β) διερευνούν τις κύριες πτυχές της εκκλησιαστικής διδασκαλίας, λατρείας, πνευματικότητας, τέχνης, παράδοσης και ζωής και να ευαισθητοποιούνται ως προς τη σύγχρονη δυναμική τους, γ) κατανοούν την ανάγκη για αλληλοσεβασμό και διάλογο μεταξύ διαφορετικών θρησκευτικών κοινοτήτων και παραδόσεων προς όφελος της κοινωνικής και θρησκευτικής ειρήνης και δ) εμπεδώνουν την ανάγκη για την προστασία του φυσικού και πολιτιστικού περιβάλλοντος*.» Ταυτόχρονα, στα Πρότυπα Εκκλησιαστικά Σχολεία παρέχεται και η γενική Δευτεροβάθμια Εκπαίδευση. Για το λόγο αυτό, τα Πρότυπα Εκκλησιαστικά Γυμνάσια και τα Πρότυπα Εκκλησιαστικά Λύκεια ακολουθούν το αναλυτικό και ωρολόγιο πρόγραμμα της δημόσιας Γενικής Δευτεροβάθμιας Εκπαίδευσης, όπως αυτό τροποποιείται με απόφαση Υπουργού Παιδείας, Θρησκευμάτων και Αθλητισμού, ενώ στα Πρότυπα Εκκλησιαστικά Λύκεια λειτουργούν υποχρεωτικά όλες οι Ομάδες Μαθημάτων Προσανατολισμού.

Η διάρκεια της φοίτησης στα Πρότυπα Εκκλησιαστικά Γυμνάσια και Πρότυπα Εκκλησιαστικά Λύκεια είναι ίδια με τη διάρκεια φοίτησης στα Γυμνάσια και τα Γενικά Λύκεια της Δευτεροβάθμιας εκπαίδευσης.

Οι μαθητές/τριες των Προτύπων Εκκλησιαστικών Σχολείων (Π.Ε.Σ.) δικαιούνται τις παροχές και τις διευκολύνσεις, που προβλέπονται από τις κείμενες διατάξεις για τους μαθητές/τριες της δημόσιας Δευτεροβάθμιας εκπαίδευσης, (χορήγηση δωρεάν διδακτικών βιβλίων, βοηθημάτων, μετακινήσεις), ενώ μέσω της διδασκαλίας μαθημάτων εκκλησιαστικής ειδίκευσης, όπως Αγιογραφία, Βυζαντινή Μουσική, λαμβάνουν εξειδικευμένες γνώσεις. Επίσης, τα Πρότυπα Εκκλησιαστικά Γυμνάσια και τα Πρότυπα Εκκλησιαστικά Λύκεια συμμετέχουν στους ελληνικούς και διεθνείς διαγωνισμούς, τις δραστηριότητες, τα Προγράμματα (ευρωπαϊκά και μη), τις εκδηλώσεις και τις εκπαιδευτικές επισκέψεις στην Ελλάδα και στο εξωτερικό, τη λειτουργία ομίλων, τις αδελφοποιήσεις σχολείων που προβλέπονται από την κείμενη νομοθεσία για τα σχολεία της Γενικής Δευτεροβάθμιας Εκπαίδευσης.

Ως προς τους τίτλους σπουδών, στους/στις αποφοίτους/απόφοιτες των Προτύπων Εκκλησιαστικών Γυμνασίων και Προτύπων Εκκλησιαστικών Λυκείων χορηγείται, αντιστοίχως, απολυτήριο ισότιμο με αυτό των Γυμνασίων και των Γενικών Λυκείων της δημόσιας γενικής Δευτεροβάθμιας εκπαίδευσης, αντιστοίχως. Οι κάτοχοι απολυτηρίου Προτύπων Εκκλησιαστικού Λυκείου έχουν δικαίωμα συμμετοχής στο σύστημα εισαγωγής στην ανώτατη εκπαίδευση με τους ίδιους όρους, τις προϋποθέσεις και τη δυνατότητα πρόσβασης σε Σχολές και Τμήματα που ισχύουν για τους/τις μαθητές/τριες των ημερήσιων Γενικών Λυκείων της δημόσιας γενικής Δ/βάθμιας εκπαίδευσης.

Παρακαλούνται οι παραλήπτες της εγκυκλίου όπως μεριμνήσουν εγκαίρως για την ενημέρωση των μαθητών και μαθητριών της ΣΤ’ τάξης Δημοτικού και της Γ΄ τάξης Γυμνασίου, καθώς και των γονέων/κηδεμόνων με όποιο τρόπο κρίνουν δόκιμο για το περιεχόμενο της εγκυκλίου (κατηχητικές δραστηριότητες, κοινωνικά φροντιστήρια, νεανικές συνάξεις, γνωστοποίηση της εγκυκλίου εντός σχολικού

ωραρίου για ενημέρωση μαθητών/μαθητριών και γονέων/κηδεμόνων, μέσω συλλόγου και ένωσης γονέων και κηδεμόνων) και να αναρτήσουν το παρόν έγγραφο στον πίνακα ανακοινώσεων και στην ιστοσελίδα της υπηρεσίας τους.

Επισημαίνεται ότι στους συνδέσμους: [https://www.minedu.gov.gr/gepo-menu-m/dieythynsi-](https://www.minedu.gov.gr/gepo-menu-m/dieythynsi-thriskeftikis-ekpaidefsis-kai-diathriskeftikon-sxeseon/tmima-ekklisiastikis-ekpaidefsis-kai-thriskeftikis-agogis/ekklisiastika-sxoleia/eisagogi-mathiton-mathitrion-sta-ekklisiastika-sxoleia) [thriskeftikis-ekpaidefsis-kai-diathriskeftikon-sxeseon/tmima-ekklisiastikis-ekpaidefsis-kai-thriskeftikis-](https://www.minedu.gov.gr/gepo-menu-m/dieythynsi-thriskeftikis-ekpaidefsis-kai-diathriskeftikon-sxeseon/tmima-ekklisiastikis-ekpaidefsis-kai-thriskeftikis-agogis/ekklisiastika-sxoleia/eisagogi-mathiton-mathitrion-sta-ekklisiastika-sxoleia) [agogis/ekklisiastika-sxoleia/eisagogi-mathiton-mathitrion-sta-ekklisiastika-sxoleia](https://www.minedu.gov.gr/gepo-menu-m/dieythynsi-thriskeftikis-ekpaidefsis-kai-diathriskeftikon-sxeseon/tmima-ekklisiastikis-ekpaidefsis-kai-thriskeftikis-agogis/ekklisiastika-sxoleia/eisagogi-mathiton-mathitrion-sta-ekklisiastika-sxoleia) και

[https://www.minedu.gov.gr/gepo-menu-m/dieythynsi-thriskeftikis-ekpaidefsis-kai-diathriskeftikon-](https://www.minedu.gov.gr/gepo-menu-m/dieythynsi-thriskeftikis-ekpaidefsis-kai-diathriskeftikon-sxeseon/tmima-ekklisiastikis-ekpaidefsis-kai-thriskeftikis-agogis/ekklisiastika-sxoleia/ekklisiastika-sxoleia-nea) [sxeseon/tmima-ekklisiastikis-ekpaidefsis-kai-thriskeftikis-agogis/ekklisiastika-sxoleia/ekklisiastika-sxoleia-nea](https://www.minedu.gov.gr/gepo-menu-m/dieythynsi-thriskeftikis-ekpaidefsis-kai-diathriskeftikon-sxeseon/tmima-ekklisiastikis-ekpaidefsis-kai-thriskeftikis-agogis/ekklisiastika-sxoleia/ekklisiastika-sxoleia-nea) έχουν αναρτηθεί ενδεικτικές ερωτήσεις και απαντήσεις για την εξέταση του μαθήματος των Θρησκευτικών, καθώς και τα θέματα με τις απαντήσεις τους, στα οποία εξετάστηκαν οι υποψήφιοι/ες για τα έτη 2023 και 2024.

Για περισσότερες πληροφορίες για τον σκοπό, τον χαρακτήρα, τα ωρολόγια προγράμματα μαθημάτων, τα μαθήματα εκκλησιαστικής ειδίκευσης, τις σχολικές και διασχολικές δράσεις καλλιέργειας και προαγωγής των σκοπών της Δευτεροβάθμιας Εκκλησιαστικής Εκπαίδευσης, οι ενδιαφερόμενοι μπορούν να απευθύνονται στα Πρότυπα Εκκλησιαστικά Σχολεία της χώρας, των οποίων τα στοιχεία παρατίθενται στο Παράρτημα Ι.

Επίσης, επισυνάπτεται πίνακας με τον αριθμό εισακτέων ανά Πρότυπο Εκκλησιαστικό Σχολείο και ανά βαθμίδα (Γυμνάσιο-Λύκειο) (Παράρτημα ΙΙ).

Τέλος, για διευκόλυνσή σας επισυνάπτεται η αρ. 31737/Δ6 (Β΄ 1391/21-3-2025) Υπουργική Απόφαση.

**Ο ΓΕΝΙΚΟΣ ΓΡΑΜΜΑΤΕΑΣ ΘΡΗΣΚΕΥΜΑΤΩΝ**

****

**ΓΕΩΡΓΙΟΣ Ξ. ΚΑΛΑΝΤΖΗΣ**

**ΑΚΡΙΒΕΣ ΑΝΤΙΓΡΑΦΟ**

Συν.: Η αρ. 31737/Δ6 (Β΄ 1391/21-3-2025)

# Εσωτερική Διανομή:

* Γρ. κ. Γεν. Γραμμ. Θρησκευμάτων
* Γενική Διεύθυνση Σπουδών Α/θμιας και Β/θμιας Εκπαίδευσης
* Γενική Διεύθυνση Ψηφιακών Συστημάτων Υποδομών και Εξετάσεων
* Διεύθυνση Θρησκευτικής Εκπ/σης και Διαθρησκευτικών Σχέσεων
* Διεύθυνση Εκπαιδευτικής Τεχνολογίας και Καινοτομίας-Myschool

**ΠΑΡΑΡΤΗΜΑ Ι**

|  |
| --- |
| **ΣΧΟΛΕΙΑ ΔΕΥΤΕΡΟΒΑΘΜΙΑΣ ΕΚΚΛΗΣΙΑΣΤΙΚΗΣ ΕΚΠΑΙΔΕΥΣΗΣ** |
| **ΣΧΟΛΙΚΕΣ ΜΟΝΑΔΕΣ** | **ΤΑΧ.Δ/ΝΣΗ & Τ.Κ.** | **ΤΗΛΕΦΩΝΑ** | **ΔΙΕΥΘΥΝΣΗ ΗΛΕΚΤΡΟΝΙΚΟΥ ΤΑΧΥΔΡΟΜΕΙΟΥ** | **ΣΥΝΔΕΣΜΟΣ** |
| 1. ΠΡΟΤΥΠΟ ΕΚΚΛΗΣΙΑΣΤΙΚΟ ΓΥΜΝΑΣΙΟ - ΠΡΟΤΥΠΟ ΕΚΚΛΗΣΙΑΣΤΙΚΟ ΛΥΚΕΙΟΑΘΩΝΙΑΔΟΣ ΕΚΚΛΗΣΙΑΣΤΙΚΗΣ ΑΚΑΔΗΜΙΑΣ | ΚΑΡΥΕΣ ΑΓ. ΟΡΟΥΣ Τ.Κ. 63086 | 23770 23220 | athoniada@sch.gr | [http://lyk-ekkl-](http://lyk-ekkl-athon.chal.sch.gr/autosch/joomla15/) [athon.chal.sch.gr/autosch/joo](http://lyk-ekkl-athon.chal.sch.gr/autosch/joomla15/) [mla15/](http://lyk-ekkl-athon.chal.sch.gr/autosch/joomla15/) |
| 2. ΠΡΟΤΥΠΟ ΕΚΚΛΗΣΙΑΣΤΙΚΟ ΓΥΜΝΑΣΙΟ - ΠΡΟΤΥΠΟ ΕΚΚΛΗΣΙΑΣΤΙΚΟ ΛΥΚΕΙΟ ΛΑΜΙΑΣ «ΟΣΙΟΣ ΒΗΣΣΑΡΙΩΝ ΟΑΓΑΘΩΝΙΤΗΣ» | ΣΙΝΩΠΗΣ 1ΝΕΑ ΜΑΓΝΗΣΙΑ Τ.Κ. 35100 ΛΑΜΙΑ | 22310 21381 &2231022576 | mail@lyk-ekkl- lamias.fth.sch.gr | [https://ekklamias.gr](https://ekklamias.gr/) |
| 3. ΠΡΟΤΥΠΟ ΕΚΚΛΗΣΙΑΣΤΙΚΟ ΓΥΜΝΑΣΙΟ - ΠΡΟΤΥΠΟ ΕΚΚΛΗΣΙΑΣΤΙΚΟ ΛΥΚΕΙΟ ΝΕΑΠΟΛΗΣ «ΑΓΙΟΣ ΓΕΩΡΓΙΟΣ Ο ΝΕΑΠΟΛΙΤΗΣ» | ΝΙΚ. ΚΑΠΑΤΟΥ 6 ΞΗΡΟΚΡΗΝΗ Τ.Κ. 54629 ΘΕΣΣΑΛΟΝΙΚΗ | 2310 735717 | mail@lyk-ekkl- neapol.thess.sch.g r | [http://lyk-ekkl-](http://lyk-ekkl-neapol.thess.sch.gr/) [neapol.thess.sch.gr/](http://lyk-ekkl-neapol.thess.sch.gr/) |
| 4. ΠΡΟΤΥΠΟ ΕΚΚΛΗΣΙΑΣΤΙΚΟ ΓΥΜΝΑΣΙΟ - ΠΡΟΤΥΠΟ ΕΚΚΛΗΣΙΑΣΤΙΚΟ ΛΥΚΕΙΟ ΞΑΝΘΗΣ «ΑΓΙΟΙ ΠΕΝΤΕ ΝΕΟΜΑΡΤΥΡΕΣ ΟΙ ΕΚ ΣΑΜΟΘΡΑΚΗΣ» | ΙΕΡΑ ΜΟΝΗ ΤΑΞΙΑΡΧΩΝΤ.Κ.. 67100 ΞΑΝΘΗ | 25410 29911 | mail@gym-ekkl- xanth.xan.sch.gr | [http://lyk-ekkl-](http://lyk-ekkl-xanth.xan.sch.gr/) [xanth.xan.sch.gr](http://lyk-ekkl-xanth.xan.sch.gr/) |
| 5. ΠΡΟΤΥΠΟ ΕΚΚΛΗΣΙΑΣΤΙΚΟ ΓΥΜΝΑΣΙΟ - ΠΡΟΤΥΠΟ ΕΚΚΛΗΣΙΑΣΤΙΚΟ ΛΥΚΕΙΟ ΠΑΤΜΙΑΔΟΣ ΕΚΚΛΗΣΙΑΣΤΙΚΗΣ ΣΧΟΛΗΣ | ΠΑΤΜΟΣ Τ.Κ. 85500 | 22470 31278,2247032777 | mail@lyk-ekkl- patmou.dod.sch.g r | [http://lyk-ekkl-](http://lyk-ekkl-patmou.dod.sch.gr/) [patmou.dod.sch.gr](http://lyk-ekkl-patmou.dod.sch.gr/) |
| 6. ΠΡΟΤΥΠΟ ΕΚΚΛΗΣΙΑΣΤΙΚΟ ΓΥΜΝΑΣΙΟ - ΠΡΟΤΥΠΟ ΕΚΚΛΗΣΙΑΣΤΙΚΟ ΛΥΚΕΙΟ ΦΛΩΡΙΝΑΣ | Μητροπόλεως 8Τ.Κ. 53100 ΦΛΩΡΙΝΑ | 23850 45527 &23850 23300 | mail@lyk-ekkl- florin.flo.sch.gr | [http://lyk-ekkl-](http://lyk-ekkl-florin.flo.sch.gr/web) [florin.flo.sch.gr/web](http://lyk-ekkl-florin.flo.sch.gr/web)/ |
| 7. ΠΡΟΤΥΠΟ ΕΚΚΛ/ΚΟ ΛΥΚΕΙΟ ΠΑΤΡΩΝ | ΠΑΤΡΩΝ –ΠΥΡΓΟΥ 85Τ.Κ. 26333,ΠΑΡΑΛΙΑ ΠΑΤΡΩΝ | 2610 225542Fax: 2610 278269 | mail@lyk-ekkl- patras.ach.sch.gr | [http://lyk-ekkl-](http://lyk-ekkl-patras.ach.sch.gr/) [patras.ach.sch.gr](http://lyk-ekkl-patras.ach.sch.gr/) |
| 8. ΠΡΟΤΥΠΟ ΕΚΚΛ/ΚΟ ΛΥΚΕΙΟ ΡΙΖΑΡΕΙΟΥ ΕΚΚΛΗΣΙΑΣΤΙΚΗΣ ΣΧΟΛΗΣ | ΡΙΖΑΡΕΙΟΥ 1Τ.Κ. 15233 ΧΑΛΑΝΔΡΙ | 210 6814048 &2106851866(γραμ) | mail@lyk- rizar.att.sch.gr | <http://lyk-rizar.att.sch.gr/> |
| 9. ΠΡΟΤΥΠΟ ΕΚΚΛΗΣΙΑΣΤΙΚΟ ΛΥΚΕΙΟ ΑΡΓΟΛΙΔΑΣ | ΑΓΙΟΣ ΔΗΜΗΤΡΙΟΣ- ΔΗΜΟΣ ΕΠΙΔΑΥΡΟΥ | 27520-23794(ΔΔΕ ΑΡΓΟΛΙΔΑΣ) | mail@dide.arg.sc h.gr |  |

**ΠΑΡΑΡΤΗΜΑ ΙΙ**

Α. ΠΡΟΤΥΠΑ ΕΚΚΛΗΣΙΑΣΤΙΚΑ ΓΥΜΝΑΣΙΑ

|  |  |
| --- | --- |
| **ΟΝΟΜΑΣΙΑ ΣΧΟΛΕΙΟΥ** | **ΑΡΙΘΜΟΣ ΕΙΣΑΚΤΕΩΝ** |
| ΠΡΟΤΥΠΟ ΕΚΚΛΗΣΙΑΣΤΙΚΟ ΓΥΜΝΑΣΙΟ ΑΘΩΝΙΑΔΟΣ ΕΚΚΛΗΣΙΑΣΤΙΚΗΣ ΑΚΑΔΗΜΙΑΣ | 50 |
| ΠΡΟΤΥΠΟ ΕΚΚΛΗΣΙΑΣΤΙΚΟ ΓΥΜΝΑΣΙΟ ΛΑΜΙΑΣ«ΟΣΙΟΣ ΒΗΣΣΑΡΙΩΝ Ο ΑΓΑΘΩΝΙΤΗΣ» | 25 |
| ΠΡΟΤΥΠΟ ΕΚΚΛΗΣΙΑΣΤΙΚΟ ΓΥΜΝΑΣΙΟ ΝΕΑΠΟΛΗΣ«ΑΓΙΟΣ ΓΕΩΡΓΙΟΣ Ο ΝΕΑΠΟΛΙΤΗΣ» | 50 |
| ΠΡΟΤΥΠΟ ΕΚΚΛΗΣΙΑΣΤΙΚΟ ΓΥΜΝΑΣΙΟ ΞΑΝΘΗΣ «ΑΓΙΟΙ ΠΕΝΤΕ ΝΕΟΜΑΡΤΥΡΕΣ ΟΙ ΕΚ ΣΑΜΟΘΡΑΚΗΣ» | 60 |
| ΠΡΟΤΥΠΟ ΕΚΚΛΗΣΙΑΣΤΙΚΟ ΓΥΜΝΑΣΙΟ ΠΑΤΜΙΑΔΟΣ ΕΚΚΛΗΣΙΑΣΤΙΚΗΣ ΣΧΟΛΗΣ | 25 |
| ΠΡΟΤΥΠΟ ΕΚΚΛΗΣΙΑΣΤΙΚΟ ΓΥΜΝΑΣΙΟ ΦΛΩΡΙΝΑΣ | 25 |

Β. ΠΡΟΤΥΠΑ ΕΚΚΛΗΣΙΑΣΤΙΚΑ ΛΥΚΕΙΑ

|  |  |
| --- | --- |
| **ΟΝΟΜΑΣΙΑ ΣΧΟΛΕΙΟΥ** | **ΑΡΙΘΜΟΣ ΕΙΣΑΚΤΕΩΝ** |
| ΠΡΟΤΥΠΟ ΕΚΚΛΗΣΙΑΣΤΙΚΟ ΛΥΚΕΙΟ ΑΘΩΝΙΑΔΟΣ ΕΚΚΛΗΣΙΑΣΤΙΚΗΣ ΑΚΑΔΗΜΙΑΣ | 50 |
| ΠΡΟΤΥΠΟ ΕΚΚΛΗΣΙΑΣΤΙΚΟ ΛΥΚΕΙΟ ΛΑΜΙΑΣ «ΟΣΙΟΣ ΒΗΣΣΑΡΙΩΝ Ο ΑΓΑΘΩΝΙΤΗΣ» | 5 |
| ΠΡΟΤΥΠΟ ΕΚΚΛΗΣΙΑΣΤΙΚΟ ΛΥΚΕΙΟ ΝΕΑΠΟΛΗΣ «ΑΓΙΟΣ ΓΕΩΡΓΙΟΣ Ο ΝΕΑΠΟΛΙΤΗΣ» | 22 |
| ΠΡΟΤΥΠΟ ΕΚΚΛΗΣΙΑΣΤΙΚΟ ΛΥΚΕΙΟ ΞΑΝΘΗΣ «ΑΓΙΟΙ ΠΕΝΤΕ ΝΕΟΜΑΡΤΥΡΕΣ ΟΙ ΕΚ ΣΑΜΟΘΡΑΚΗΣ» | 45 |
| ΠΡΟΤΥΠΟ ΕΚΚΛΗΣΙΑΣΤΙΚΟ ΛΥΚΕΙΟ ΠΑΤΜΙΑΔΟΣ ΕΚΚΛΗΣΙΑΣΤΙΚΗΣ ΣΧΟΛΗΣ | 25 |
| ΠΡΟΤΥΠΟ ΕΚΚΛΗΣΙΑΣΤΙΚΟ ΛΥΚΕΙΟ ΦΛΩΡΙΝΑΣ | 15 |
| ΠΡΟΤΥΠΟ ΕΚΚΛΗΣΙΑΣΤΙΚΟ ΛΥΚΕΙΟ ΠΑΤΡΩΝ | 30 |
| ΠΡΟΤΥΠΟ ΕΚΚΛΗΣΙΑΣΤΙΚΟ ΛΥΚΕΙΟ ΡΙΖΑΡΕΙΟΥ ΕΚΚΛΗΣΙΑΣΤΙΚΗΣ ΣΧΟΛΗΣ | 40 |

|  |  |
| --- | --- |
| ΠΡΟΤΥΠΟ ΕΚΚΛΗΣΙΑΤΙΚΟ ΛΥΚΕΙΟ ΑΡΓΟΛΙΔΑΣ | 25 |